[{"text_idx": "#000006", "text": "Uberi ja Lyfti autojuhid la\u0308ksid hiljuti streigile, et no\u0303uda reguleeritud piletihindu ja elatatavat palka. Aga Kentucky u\u0308likooli teadlastel on nende teenuste omanikele veel u\u0308ks halb uudis: nad ei ole va\u0308hendanud liiklusummikuid, nagu nad on va\u0308itnud end tegevat, vahendab Merit Maarits R2 teadus- ja tehnikauudistes."}, {"text_idx": "#000007", "text": "Va\u0308rske uuringu ja\u0308rgi kasvas San Franciscos nende kahe teenuse kaudu liiklusviivitus kuue aasta jooksul 40 protsenti."}, {"text_idx": "#000008", "text": "\"Me kogusime teavet selle kohta, kus ja millal ta\u0308pselt need so\u0303idud toimuvad, ja leidsime, et need toimuvad linna ko\u0303ige u\u0308lekoormatumates osades ja ko\u0303ige u\u0308lekoormatumatel aegadel,\" u\u0308tles Greg Erhardt Kentucky u\u0308likoolist."}, {"text_idx": "#000009", "text": "Esmalt palusid nad andmete juurdepa\u0308a\u0308su ettevo\u0303tetelt, kuid see palve lu\u0308kati tagasi. \"Ettevo\u0303tted ise ei ole huvitatud kellegagi andmete jagamisest,\" u\u0308tles Joe Castiglione San Francisco transpordiametist, kes to\u0308o\u0308tas samuti uuringu juures."}, {"text_idx": "#000011", "text": "Selleks, et tuvastada nende so\u0303itude mo\u0303ju linna liiklusele, kasutas meeskond transpordiplaneerijate kasutatavat to\u0308o\u0308riista, mis arvestab elanikkonna kasvu, to\u0308o\u0308ho\u0303ive ma\u0308a\u0308rade, uute teede ehitamise ja u\u0308histranspordiga."}, {"text_idx": "#000012", "text": "Mudel, mida nad kasutasid, kalibreeriti 2010. aastale ehk ajale enne seda, kui Uberit ja Lyfti hakati laialdasemalt kasutama, mis vo\u0303imaldas tulevikku prognoosida ja ennustada, milline liiklus oleks olnud ilma nende teenusteta ja seeja\u0308rel vo\u0303rrelda seda reaalsete andmetega."}, {"text_idx": "#000013", "text": "Kui nad seda tegid, leidsid nad, et Uber ja Lyft olid ajavahemikus 2010\u20132016 San Franciscos suurimad liiklusesse panustajad. Lisandunud autod teedel ja liikluse ha\u0308irimine ko\u0303nnitee a\u0308a\u0308rest inimeste pealevo\u0303tmisel ja mahapanekul suurendasid kogu so\u0303idukite viivitustundide arvu linnas 62 protsenti."}, {"text_idx": "#000014", "text": "Ilma Uberi ja Lyfti simulatsioonita kasvas see viivitus vaid 22 protsenti, mis ta\u0308hendab, et teenused moodustasid 40 protsenti kasvust, u\u0308tles meeskond."}, {"text_idx": "#000015", "text": "See u\u0308lekoormus mo\u0303jutas keskmisi kiirusi, mis olid kolm korda aeglasemad kui need oleksid olnud ilma Uberi ja Lyfti tekitatud ta\u0308iendava liikluseta. Samuti leiti, et umbes kaks kolmandikku Uberi ja Lyfti autodest ei oleks teedel, kui nad ei oleks osa nendest teenustest."}, {"text_idx": "#000016", "text": "Erhardt u\u0308tles, et need tulemused po\u0303hinevad ainult San Franciscol ja ei pruugi olla otseselt seotud teiste linnadega, sest igas kohas on va\u0308ga palju tegureid, millega tuleb arvestada."}, {"text_idx": "#000017", "text": "Farzad Alemi California u\u0308likoolist Davises u\u0308tles, et need ja\u0308reldused on o\u0303iged, kuid hoiatab, et mo\u0303ju suurus viitab sellele, et tegureid, mida tuleb kaaluda, on rohkem."}, {"text_idx": "#000018", "text": "\"Autorid ei vo\u0303tnud arvesse so\u0303idukite ho\u0303ivatust,\" lisas ta, lisades, et oma to\u0308o\u0308s leidis ta, et inimeste arv u\u0308he auto kohta suureneb na\u0308dalavahetustel ja o\u0303htutel. Kuid ta u\u0308tles, et vaja on rohkem uurida, et mo\u0303ista, kas need reisid asendavad so\u0303ite u\u0308histranspordiga vo\u0303i oma autodega."}, {"text_idx": "#000019", "text": "\"Uuringus ja\u0308etakse ta\u0308helepanuta ma\u0308rkimisva\u0308a\u0308rsed ummikuid soodustavad tegurid, sealhulgas kaubavedude suurenemine ning turismi kasv,\" u\u0308tles Lyfti pressiesindaja Alex Rafter."}, {"text_idx": "#000020", "text": "\"Kuigi uuringud ei ole u\u0308hel meelel ummikute tekkimise po\u0303hjustega, no\u0303ustuvad ko\u0303ik, mis on selle olukorra lahendus. Vajame to\u0308o\u0308riistu, mis aitaksid tagada ja\u0308tkusuutlike reisimisviiside, nagu u\u0308histranspordi eelistamise u\u0308he so\u0303itjaga so\u0303idukitele,\" ma\u0308rkis Uberi pressiesindaja."}, {"text_idx": "#000021", "text": "Uudis ilmus algselt va\u0308ljaandes New Scientist."}, {"text_idx": "#000022", "text": "Uber sai USA-s kahe aasta jooksul ligi 6000 seksuaalru\u0308nnaku teadet"}, {"text_idx": "#000023", "text": "USA veokijuhid hakkasid vo\u0303itlema juhuto\u0308o\u0308tegijaid kaitsva seadusega"}, {"text_idx": "#000024", "text": "Uuring: liikluse sujuvus so\u0303ltub neljast tegurist"}, {"text_idx": "#000025", "text": "Uberi va\u0308a\u0308rtus langes juhuto\u0308o\u0308de reguleerimise to\u0303ttu rekordmadalale"}, {"text_idx": "#000026", "text": "Uber teatas ligi miljardieurosest kahjumist"}, {"text_idx": "#000032", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000033", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000037", "text": "Suurte keelemudelite vo\u0303iduka\u0308ik sunnib otsima inimesi uusi loovusteste"}, {"text_idx": "#000040", "text": "Mu\u0308u\u0308t vo\u0303i to\u0303de: teeleht aitab verejooksu peatada"}, {"text_idx": "#000043", "text": "Buumi lo\u0303pp: ligi 95 protsenti NFT-dest on muutunud va\u0308a\u0308rtusetuks"}, {"text_idx": "#000044", "text": "USA kirjutavate to\u0308o\u0308liste vanamoodne streik ja\u0308i ajale jalgu"}]